Ľudia v metre.
Evakuácia Russell Square.
London Euston Station ohradzovaná kordónom po explózii.
Postihnuté stanice metra.
V Londýne 7. júla 2005 sa od 8:51 do 9:47 miestneho času (9:51 – 10:47 nášho času) uskutočnila séria explózií v metre a v jednom autobuse. Britská polícia udáva 50 úmrtí a približne 700 zranených (8. júl 2005).

Fakty
-----

V čase, keď v hlavnom meste Spojeného kráľovstva rokovali lídri najvyspelejších krajín sveta a Ruska a deň po získaní letných olympijských hier, prišiel nečakaný útok. Začal sa niekoľko minút pred deviatou a v priebehu necelej polhodiny vybuchli ďalšie tri nálože v troch staniciach metra. Stanice boli po treťom výbuchu uzatvorené. V tej chvíli sa všetci domnievali, že dopravný kolaps súvisí s výpadkom elektriny. Pol hodinu na to vybuchla nálož v poschodovom autobuse na Russellovom námestí. 

Britský premiér Tony Blair ihneď opustil samit štátov G8 a zo Škótska odcestoval do Londýna. Neskôr oficiálne potvrdil, že podľa britskej vlády ide o teroristický útok. 

Doprava bola na niekoľko hodín odstavená. Tisíce ľudí bolo na niekoľko hodín zavretých v metre. Medzičasom sa vraj situácia zlepšila a všetci sú už z podzemia vonku. Doteraz sú odstavené niektoré stanice v Londýne a jeho okolí.

Správy o zranených a mŕtvych sa pre nedostatok informácií líšia. Hovorí sa o 52 mŕtvych a 700 ľahko a ťažko ranených ľuďoch.

Obete
-----

|  |  |
| --- | --- |
| **Lokalita** | **Smrtelných zranení** |
| Aldgate / Liverpool Street | 7 |
| King's Cross / Russell Square | 21+ |
| Edgware Road Station | 7 |
| Autobus na Tavistock Square | 13 |
| Úmrtia v nemocnici | 1 |
| **Celkovo** | **49+** |

Páchatelia
----------

Krátko po útoku úrady kategoricky zamietli možnosť, že by šlo o teroristický útok a ako príčinu uvádzali výpadok elektrického prúdu alebo zrážku dvoch vlakov. Scotland Yard však potvrdil prítomnosť minimálne jednej bomby vo vlaku. Britská vláda potvrdila, že ide o teroristický útok. 

Podľa nemeckého internetového denníka Spiegel ONLINE existuje priznanie od teroristickej organizácie blízkej al-Káida, v ktorom príslušníci tejto organizácie „varujú dánsku a taliansku vládu a ďalšie križiacke vlády". O pravosti tohto priznania sa však pochybuje. Oficiálne nebolo ešte žiadne priznanie potvrdené. 

K teroristickým útokom v Londýne sa na internete prihlásila islamistická skupina, ktorá si hovorí Tajná skupina džihádu a Al-Káidy v Európe.

Reakcie sveta
-------------

### Európa

* NATO a EU odsúdili teroristické útoky v Londýne.
* Štáty G8 vydali spoločné vyhlásenie.

### Spojené kráľovstvo

* Zvýšili sa bezpečnostné opatrenia v Škótsku, kde sa koná samit G8.
* Minister vnútra Charles Clarke vyjadril súcit pozostalým.
* Premiér Tony Blair opustil samit a odcestoval do Londýna. Rokovania G8 pokračujú.
* Starosta Londýna Ken Livingstone označil útoky za masovú vraždu.

### Nemecko

* Zvýšila sa ochrana na britských veľvyslanectvách.
* Zvýšila sa tiež ochrana berlínskeho metra. Ostatné veľké mestá tiež zvýšili bezpečnostné opatrenia.
* Minister zahraničných vecí Joschka Fischer vyhlásenie, v ktorom vyjadruje súcit s obeťami útoku.
* Spolkový kancelár Gerhardt Schröder v písomnom vyjadrení odsúdil útoky a vyjadril súcit s obyvateľstvom Spojeného kráľovstva.tu[nefunkčný odkaz]
* Spolkový prezident Horst Köhler zaslal anglickej kráľovnej Alžbete II telegram, v ktorom označil útoky za barbarský čin. tu Archivované 2006-01-04 na Wayback Machine

Referencie
----------

1. ↑

Pozri aj
--------

* Teroristický útok v Londýne 22. marca 2017

Iné projekty
------------

CommonsWikisprávy
* Spolupracuj na Commons Commons ponúka multimediálne súbory na tému **Výbuchy v Londýne 7. júla 2005**
* Spolupracuj na Wikisprávach Wikisprávy ponúkajú aktuálne správy na tému **Coordinated terrorist attack hits London**

Externé odkazy
--------------

* K atentátům v Londýně se podle zdrojů přihlásili islamisté - ČT24.cz Archivované 2006-10-11 na Wayback Machine
* Exploze v londýnském metru a autobusech, zprávy o mrtvých - ČT24.cz Archivované 2007-09-27 na Wayback Machine
* London Attack na Google News